**Battlecruiser Squadron** (norsk: «slagkrysserskvadronen») var en skvadron av slagkryssere i Royal Navy fra 1919 til tidlig i første delen av andre verdenskrig.

Etableringen av skvadronen
--------------------------

I første verdenskrig hadde Royal Navy hatt tre skvadroner med slagkryssere. Men etter at tapet av slagkryssere i Jyllandsslaget hadde redusert antallet tilgjengelige slagkryssere ble det nødvendig å redusere antallet skvadroner til to. I løpet av krigen ble antallet slagkryssere videre redusert til tre, med en fjerde under bygging.

Sent på året i 1919, ble slagkrysserskvadronen opprettet, med kontreadmiral Roger Keyes, 1st Baron Keyes, som sjef og HMS «Tiger» som flaggskip, sammen med HMS «Renown» og HMS *Repulse*. HMS *Tiger* ble tatt ut av operativ tjeneste etter at HMS «Hood» ble operativ i mai 1920, og brukt som øvelsesskip. Og HMS *Hood* ble så flaggskip for Slagkrysserskvadronen den 18 mai 1920.

Special Service Squadron
------------------------

I 1923 dannet HMS Hood og HMS Repulse, sammen med flere mindre fartøy fra Første lette krysser skvadron en Special Service Squadron, under kommando av viseadmiral Sir Frederick Field. Skvadronen forlot Devenport 27. november 1923 og kom tilbake 29. september 1924 etter å ha reist jorden rundt.

Mellomkrigstiden
----------------

HMS *Hood* ble tatt ut av operativ tjeneste for en hovedoverhaling i to år fra mai 1929 til mai 1931. I mellomtiden ble HMS *Tiger* satt inn i aktiv tjeneste igjen for å opprettholde skvadronens styrke på tre slagkryssere. Etter at *Hood* ble satt inn i operativ tjeneste igjen ble den flaggskip for skvadronen og var skvadronens flaggskip helt til hun gikk tapt den 24. mai 1941. HMS *Tiger* ble tatt ut av operativ tjeneste den 30. mars 1931 og solgt til skrap rett etterpå.

Opphør
------

HMS *Hood* gikk tapt i kamp med det tyske slagskipet *Bismarck* i slaget i Danmarkstredet den 24 mai 1941. HMS *Repulse* ble senket av japanske fly utenfor Singapore den 10 desember 1941. Etter tapet av *Hood*, og senere *Repulse* opphørte skvadronen. HMS *Renown* overlevde krigen og ble solgt til skrap i 1948.

Skvadronssjefer
---------------

Liste over kommanderende admiraler og virketid| Sir Roger B. Keyes, KCB, KCVO, CMG | 1919 - 31. mars 1921 |
| Sir Walter H. Cowan, DSO | 31. mars 1921 - 15. mai 1923 |
| Sir Frederick L Field | 15. mai 1923 - 30 Apr 1925 |
| Cyril T.M. Fuller, CB, CMG, DSO | 30. april 1925 - 21. mai 1927 |
| Sir Frederic C. Dreyer, CB, CBE | 21. mai 1927 - 1. mai 1929 |
| Wilfred Tomkinson, CB, MVO | 1. mai 1929 - 15. august 1932 |
| Sir William M. James, CB | 15. august 1932 - 14. august 1934 |
| Sir Sidney R. Bailey, CB, CBE, DSO | 14. august 1934 - 22. juli 1936 |
| Sir Geoffrey Blake, CB, DSO | 22. juli 1936 - 3. juli 1937 |
| Sir Andrew B. Cunningham, CB, DSO | 3 Jul 1937 - 23 Jul 1938 |
|  Geoffrey Layton, CB, DSO | 23 Jul 1938 - 1 June 1939 |
| William J. Whitworth, CB, DSO | 1 Jun 1939 - 11 Mar 1940 |
| Sir James Somerville, KCB, DSO | 30 Jun - 10 Aug 1940 |
| William J. Whitworth, CB, DSO | 10 Aug 1940 - 8 May 1941 |
| Lancelot E. Holland, CB | 12–24 May 1941 |

Referanser
----------

1. ↑  «The "World Cruise" of the Special Service Squadron». *HMS* Hood *Association*. Arkivert fra originalen 12. april 2009. Besøkt 12. april 2009.
2. ↑  «Hood's Admirals and Captains». *HMS* Hood *Association*. Arkivert fra originalen 5. mars 2009. Besøkt 12. april 2009.